User:PritsitudVaht/sandbox

Polüuretaanvaht on toode, mis koosneb kahest omavahel reageerivast keemilisest elemendist(isotsüonaat, polüool). Täpsemalt on tegemist polüuretaansoojustuse ehk PUR'iga, millega täidetakse seintes olevad õhuvahed ning muudetakse maja õhukindlaks. PUR-isolatsioonvahud soojustavad hoone külmasildadeta ning alandavad kulutused nii küttele kui ka jahutamisele minimaalseks, olles seega ideaalne lahendus näiteks passiivmaja ehitajatele.

Polüuretaansoojustust saab kasutada nii kõigi seinte kui ka katuste soojustamiseks, nii maa peal kui ka maa all, sõltumata aastaajast. PUR-vaht pihustatakse laialdaselt soojustatavale seinale või süstitakse seintesse läbi pisikeste puuritud augukeste. Pihustatud või süstitud vaht vajub vedeliku kujul augu põhja, täites paisudes järk-järgult ära tühimikud ja õhuvahed.

Erinevad vahu liigid
PUR-isolatsioonvahud jagunevad kahte põhilisse gruppi: suletud rakkudega ja avatud rakkudega vahud. Mõlemate isolatsioonvahtude eeliseks võrreldes üldtuntud isolatsioonmaterjalidega on nende võime reaktsiooni tulemusel paisudes täita ka praod ja ebatihedused. Vaht nakkub väga hästi erinevate pindadega.

Suletud rakkudega vahu eeliseks avatud rakkudega vahu ees on tema veekindlus. Materjal ei ima vett, samas laseb veeaurul difusiooni teel liikuda. Mõlemad materjalid sisaldavad hallitust ja seente kasvu tõrjuvaid lisandeid. Kuna suletud pooridega vaht ei lase läbi tuult, ei vaja see lisaks tuule- ja aurutõkke paigaldamist, mis omakorda aitab hoida kokku ehituskuludelt, kuid siiski on suletud rakkudega vaht kallim kui avatud pooridega.

Avatud pooridega vaht ei vaja tuuletõket näiteks pööningu vahelaes, samuti on selle tuulekindlus oluliselt suurem mineraalvillast.

Ohutus
PUR-isolatsioonvahud on inimesele ja keskkonnale täiesti ohutud. Nende valmistamisel ei ole kasutatud formaldehüüde, CFC-sid ja HCFC-sid ning samuti ei söö PUR-vahtu närilised. Siiski soovitatakse tuulutada hoonet, millele vaht sai paigaldatud, esimese 24 tunni jooksul aktiivselt.